**8522 Nemesgörzsöny, Széchenyi u. 10.**

**ikt.szám:…….../2018.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2018. november 28-i nyilvános üléséről, mely 18 óra 15 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

Buzás Sándor alpolgármester

Ballér Zoltán képviselők

Haller István

Hutter Tamás

Távol van: -

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 5fő jelen van. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 5 igen szavazattal,tartózkodás és ellenszavazat nélkül a következő határozatot hozza:

**65/2018.(XI.28.) önkormányzati határozat**

Nemesgörzsöny Község Önkormányzatának képviselő-testülete 2018. október 29-i ülésének napirendjét az alábbiak szerint határozza meg:

1. Pápakörnyéki Önkormányzatok Feladatellátó Társulása Társulási megállapodás módosításával kapcsolatos ügyek

Előadó:polgármester

1. ../2018.(...)önkormányzati rendelete a pénzbeli és természetbeni támogatásokról és az ezzel kapcsolatos eljárási szabályokról 6/2015.(II.26.) önkormányzati rendelet módosításáról

Előadó:polgármester

1. Pályázatokkal kapcsolatos ügyek tárgyalása

Előadó:polgármester

1. Vegyes ügyek

Előadó:polgármester

1. Hatósági ügyek

Előadó: polgármester

Napirendek tárgyalása:

**1.)Pápakörnyéki Önkormányzatok Feladatellátó Társulása Társulási megállapodás módosításával kapcsolatos ügyek**

**Előadó:polgármester**

Tatai László polgármester elmondja, hogy a Társulási Megállapodásban a lakosságszámok kerültek módosításra, valamint 1 település kilép a sport feladatokból.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**66/2018. (XI.28.) önkormányzati határozata**

Nemesgörzsöny Község Önkormányzatának Képviselő-testülete a Pápakörnyéki Önkormányzatok Feladatellátó Társulása Társulási Megállapodásának 18. módosítását, valamint azt egységes szerkezetben az előterjesztés 1. és 2. melléklet szerinti tartalommal jóváhagyja.

Határidő: Azonnal

Felelős: Polgármester

**2)../2018.(...)önkormányzati rendelete a pénzbeli és természetbeni támogatásokról és az ezzel kapcsolatos eljárási szabályokról 6/2015.(II.26.) önkormányzati rendelet módosításáról**

**Előadó:polgármester**

Tatai László polgármester elmondja, hogy a rendelet módosítását az teszi szükségessé, hogy a nyugdíjak emelkedtek a rendelet elfogadása óta, és szükségessé vált a jövedelemhatárok emelése. A támogatás célja az idősek megsegítése, és szeretné, ha mindenki részesülhetne belőle.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**10/2018.(XI.29.) önkormányzati rendelete**

## Nemesgörzsöny község Önkormányzat Képviselő-testülete úgy döntött, hogy a pénzbeli és természetbeni támogatásokról és az ezzel kapcsolatos eljárási szabályokról 4/2015.(II.26.) önkormányzati rendelet módosításáról szóló fenti számú rendeletét az előterjesztésben foglaltaknak megfelelően megalkotja.

**3)Pályázatokkal kapcsolatos ügyek tárgyalása**

**Előadó:polgármester**

Tatai László polgármester elmondja, hogy a magtárra beadott pályázat pozitív elbírálásban részesült,

az építés helyén azonban szükséges apróbb módosítást végrehajtani a Helyi Építési Szabályzaton. A HÉSZ módosításra egyébként is törvényességi felhívásunk van, ezért a kettőt egyben szeretné kezelni, javasolja, a feladat elvégzésére legyen megbízva Németh Ferenc mérnök, aki a TAK-ot is készítette.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**67/2018. (XI. 28.) határozata**

**Nemesgörzsöny Község Településrendezési Eszközeinek módosításáról**

Nemesgörzsöny Község Önkormányzata Képviselő-testülete a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (továbbiakban K.R.) 32. § (6a) bekezdésének cc) pontja szerinti állami főépítészi eljárással

1) a Nemesgörzsöny 0188/1 és /2 hrsz-eken a belterületi szabályozási terven jelölt építési helyet módosítja annak érdekében, hogy ott agrárlogisztikai centrum épülhessen az elkészült vázlattervet figyelembe véve.

2) A helyi építési szabályzatot módosítja a K.R. 32.§ (6a) a) pontja alapján a törvényességi felhívásnak megfelelően, valamint

3) a helyi építési szabályzatot módosítja a K-R. 32.§ (6a) a) és e) pontja alapján a településképvédelmi rendelettel való összhang megteremtése és a jogszabályszerkesztési jogszabállyal való összhang megteremtése érdekében.

Nemesgörzsöny Község Önkormányzata Képviselő-testülete a rendezési terv módosításának elkészítésével Németh Ferenc településrendezési vezető tervezőt kisadózó, kisvállalkozót (8273 Monoszló, Fő u. 23) bízza meg az árajánlat szerinti 1) módosítást 200.000.-Ft, 2) és 3) módosításokat együtt 100 000 Ft áron, azaz mindösszesen 300 000 Ft áron.

Nemesgörzsöny Község Önkormányzata Képviselő-testülete felhatalmazza a polgármestert a tervezési szerződés aláírására.

Határidő: azonnal

Felelős: Tatai László polgármester

**4)Vegyes ügyek**

**Előadó:polgármester**

Tatai László polgármester elmondja, hogy a hóeltakarítási munkálatokra megkötött szerződés április 30-án lejárt. Az idei télre nincs aláírt, megkötött szerződés, a télnek így nem lehet nekimenni. Pócza Attila egyéni vállalkozó vállalta, hogy a korábbi feltételekkel vállalja a munkát. Javasolja a szerződés megkötését 7500 Ft+áfa/ üzemóra díjazással.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**68/2018. (XI.28.) önkormányzati határozata**

Nemesgörzsöny Község Önkormányzat Képviselő-testülete úgy döntött, hogy vállalkozási szerződést köt Pócza Attila (Nemesgörzsöny, Dózsa u. 31. szül.: Pápa, 1979.07.24., an.: Németh Zsuzsanna, kamarai nyilvánt.szám.: 8522531712  adóaz.: 8411110079) vállalkozóval hóeltakarítási munkálatok elvégzésére. A megbízás 2018. év december 5. napjától 2023. december 31. -ig érvényes. Vállalkozási díj: 7500.-Ft+áfa/üzemóra.

Felelős: polgármester

Határidő:azonnal

Tatai László polgármester elmondja, hogy szükséges határozatot hozni a traktor beszerzéssel kapcsolatban. A konzorcium vezetője Marcaltő, ő fogja a beszerzést lebonyolítani, de szükséges, hogy a konzorciumi tagok is meghozzák döntésüket. Három árajánlat érkezett be. Ismerteti a beérkezett ajánlatokat.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**69/2018. (XI.28.) önkormányzati határozat**

Nemesgörzsöny Község Önkormányzat Képviselőtestülete az ***Erő- és munkagépek beszerzése a "Marcaltő és vidéke" konzorcium komplex útkezeléséhez*** című, ***1824690020*** azonosítószámú projekt tárgyában a nemzeti közbeszerzési értékhatárt el nem érő beszerzéshez kapcsolódó eszközbeszerzésre, a határidőben beérkezett három árajánlat közül:

* Pro-Agro Kft. (8000 Székesfehérvár, Tass u. 25.), bruttó: 19.037.300 Ft
* Agro-Alfa Kft. (9700 Szombathely, Ipari út 3.), bruttó: 19.024.600 Ft
* MEGAZET Kft. (8200 Veszprém, Kistó u. 13.), bruttó: 18.999.200 Ft

a legalacsonyabb összegű ellenszolgáltatást tartalmazó érvényes ajánlatot benyújtó MEGAZET Kft. (8200 Veszprém, Kistó u. 13.) ajánlatát fogadta el.

Az ajánlatban leírt eszközök beszerzését a MEGAZET Kft. teljesíti, melyre szerződést köt Marcaltő község Önkormányzatával. Marcaltő község Önkormányzata részéről a szerződéskötést Sandl Zoltán polgármester, a MEGAZET Kft részéről Drexler János ügyvezető végzi.

A szerződés tárgyát képező eszközbeszerzés díja:

Erő- és munkagépek mindösszesen: Nettó ár: 14.960.000 Ft + 27% áfa: 4.039.200 Ft

Bruttó ár: 18.999.200 Ft

**Felelős: polgármester**

**Határidő: azonnal**

Tatai László polgármester megkérdezi, hogy van valakinek még hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2018. november 28-i nyilvános ülést 19 óra 20 perckor berekeszti, és zárt ülés keretében folytatja tovább.

K.m.f.

**Tatai László Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**